Diari Oficial de la Generalitat Valenciana


Sumari del DOGV 9908, del 05-08-2024 (2024/7856)

ACORD d’11 de juliol de 2024, de la Direcció General de Patrimoni, d’incoació del procediment per a la declaració administrativa d’herència intestada a favor de la Generalitat i d’adjudicació dels béns i drets de l’herència de José Vicente Albalat Arrufat.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9908

Data del DOGV
:   05-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7856

CVE
:   OWSG-A-7120-4739

Data del document
:   11-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d’expedient: ABI 232/2021.

Causant: José Vicente Albalat Arrufat.

DNI: \*\*\*\*173\*\*.

Lloc i data de la defunció: Castelló de la Plana, 20 de novembre de 2016.

Últim domicili: les Useres (Castelló).

*Antecedents de fet*

La Conselleria d’Hisenda, Economia i Administració Pública ha tingut coneixement, mitjançant un escrit presentat per un particular, de la defunció, el 20 de novembre de 2016, de José Vicente Albalat Arrufat, amb DNI \*\*\*\*173\*\*.

De la documentació adjunta es constata que no va atorgar testament.

Acreditat el seu empadronament als ajuntaments de Castelló i de les Useres, així com que en principi no consta l’existència de persones amb dret a heretar, en data 17 de juny de 2021, la directora general del Sector Públic i Patrimoni va dictar un acord d’incoació del procediment per a la declaració administrativa d’herència intestada a favor de la Generalitat i l’adjudicació dels béns i drets de l’herència del causant, que es va publicar en el Diari Oficial de la Generalitat Valenciana el 22 de juliol de 2021 i es va exposar al tauler d’edictes de l’Ajuntament de Castelló del 23 de juny de 2021 al 26 de juliol de 2021, i al tauler d’edictes de l’Ajuntament de les Useres del 27 d’agost de 2021 al 27 de setembre de 2021.

Tenint en compte que l’acord d’incoació es va adoptar en data 17 de juny de 2021, ha transcorregut el termini màxim d’un any fixat per a tramitar-lo en l’article 6.1 del Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat; per tant, el procediment ha caducat.

Amb data 23 de maig de 2024 el director general de Patrimoni firma la resolució de caducitat del procediment.

De les actuacions prèvies resulta que no consta l’existència d’hereus testamentaris ni legítims i, per tant, és procedent iniciar un nou procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l’article 71.1.c de la Llei orgànica 5/1982, d’1 de juliol, d’Estatut d’Autonomia de la Comunitat Valenciana; l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l’expedient per a la declaració d’herència intestada a favor de la Generalitat.

Així, en l’exercici de les competències que m’atribuïx l’article 13 del Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública, i basant-me en el que disposa l’article 58 de la Llei 39/2015, d’1 d’octubre, del procediment administratiu comú de les administracions públiques, dispose:

*Primer*

Iniciar un nou procediment de declaració de la Generalitat com a hereua abintestada de José Vicente Albalat Arrufat, per no haver-se produït la prescripció.

*Segon*

Incorporar els actes i tràmits el contingut dels quals s’haja mantingut igual, si no s’ha produït la caducitat.

*Tercer*

Publicar este acord en el*Diari Oficial de la Generalitat Valenciana*, en la pàgina web d’esta conselleria i, durant el termini d’un mes, als taulers d’anuncis dels ajuntaments corresponents a l’últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant o l’eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 11 de juliol de 2024

Antonio Joaquín Woodward Poch

Director general de Patrimoni